Diari Oficial de la Generalitat Valenciana


Sumari del DOGV 6566, del 15-07-2011 (2011/7980)

RESOLUCIÓ de 30 de juny de 2011, del secretari autonòmic de Formació i d'Ocupació, director general del Servici Valencià d'Ocupació i Formació, per la qual és dóna publicitat de l'acció formativa dirigida als agents d'Ocupació i Desenvolupament Local, de la línia de crèdit i de l'import global màxim destinat al seu finançament així com del termini per a presentació de sol·licituds, per a l'exercici 2011.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6566

Data del DOGV
:   15-07-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/7980


Data del document
:   30-06-2011

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * Servei Valencià d'Ocupació i Formació
    * ajuda pública

RESOLUCIÓ de 30 de juny de 2011, del secretari autonòmic de Formació i d'Ocupació, director general del Servici Valencià d'Ocupació i Formació, per la qual és dóna publicitat de l'acció formativa dirigida als agents d'Ocupació i Desenvolupament Local, de la línia de crèdit i de l'import global màxim destinat al seu finançament així com del termini per a presentació de sol·licituds, per a l'exercici 2011. [2011/7980]  
El 30 de desembre de 2010 és va publicar, en el Diari Oficial de la Comunitat Valenciana número 6428, l'ordre 53/2010, de 22 de desembre, de la Conselleria d'Economia, Hisenda i Ocupació, per la qual es convoquen les subvencions destinades al Programa de Foment del Desenvolupament Local per a l'exercici 2011.  
L'article 24, títol III, de l'ordre establix les accions de suport de les quals puguen ser beneficiàries les corporacions locals o les entitats que en depenguen o vinculades per a finançar parcialment els costos de formació i actualització permanent dels seus agents d'Ocupació i Desenvolupament Local; per això, correspon donar publicitat de les accions formatives subvencionables, amb indicació del termini per a la presentació de sol·licituds.  
D'altra banda, després de l'aprovació i publicació de la Llei 17/2010, de 30 de desembre, de Pressupostos de la Generalitat per a l'exercici 2011 (DOCV núm. 6429, de 31 de desembre de 2010), d'acord amb el que establix l'article 47.11 del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, correspon donar publicitat del crèdit així com de la línia pressupostària destinada a finançar el programa de formació dels agents d'Ocupació i Desenvolupament Local.  
En virtut d'això, i d'acord amb el que establixen els articles 4.2 i 24 de l'Ordre 53/2010, de 22 de desembre, per la qual es convoquen les subvencions destinades al Programa de Foment del Desenvolupament Local, resolc:  
  
Primer. Accions formatives subvencionables  
Les corporacions locals o les entitats que en depenguen o vinculades podran sol·licitar una subvenció per a finançar parcialment el cost de formació dels seus agents d'Ocupació i Desenvolupament Local, en relació amb l'oferta formativa següent:  
a) Accions formatives impartides pels Centres Europeus d'Empreses Innovadores (CEEI) de la Comunitat Valenciana, a Castelló de la Plana, València, Alcoi i Elx.  
1.Gestió empresarial per a autònoms (25 hores).  
2.Seminari generació d'idees i elaboració d'un pla de negocis (36 hores).  
2.1.Seminari de generació i maduració d'idees. Creativitat (16 hores).  
2.2.Seminari elaboració d'un pla de negocis (20 hores).  
La realització d'estes accions estarà condicionada a la inscripció d'un mínim de 12 participants per curs.  
b) Màster Universitari en Gestió i Promoció del Desenvolupament Local, organitzat per l'Institut Interuniversitari de Desenvolupament Local (UVEG; UJI).  
- Màster Universitari en Desenvolupament Local i Innovació Territorial, Universitat d'Alacant.  
  
Segon. Finançament  
Les subvencions destinades al programa de formació dels Agents d'Ocupació i Desenvolupament Local es finançaran a càrrec del capítol 4, codi línia: T2941000, programa pressupostari 322.51, Foment d'ocupació, del Servici Valencià d'Ocupació i Formació, per un import màxim de 122.000 euros, fons propis de la Generalitat.  
  
Tercer. Termini de presentació de sol·licituds.  
El termini de presentació de sol·licituds serà de 30 dies naturals comptadors des de l'endemà de la publicació d'esta resolució.  
  
Quart. Compatibilitat amb el mercat comú  
Estes ajudes són compatibles amb el mercat comú i no estan subjectes a comunicació o notificació a la Comissió Europea al no resultar d'aplicació el que preveu l'article 107.1 del Tractat de Funcionament de la Unió Europea per estar destinades a administracions o entitats públiques per a la formació dels agents d'ocupació i desenvolupament local.  
Contra este acte, que esgota la via administrativa, els interessats podran interposar un recurs contenciós administratiu en el termini de dos mesos, comptadors des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant de l'òrgan que ha dictat la present resolució en el termini d'un mes, computats en els termes ja dits, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú. I això sense perjuí de la possibilitat que els interessats puguen exercitar, si és el cas, qualsevol altre recurs que consideren convenient.  
  
  
València, 30 de juny de 2011.- El secretari autonòmic de Formació i d'Ocupació, i director general del SERVEF: Román Ceballos Sancho.